《平园》
宋代·余季芳

柳暗花明自一春，青山缭绕水如襟。
偶然觅得桃源路，便欲分栖竹屋阴。
清昼平原寻小隐，夕阳归路入閒吟。
迟迟风袂烟堤上，遥望环溪鸭绿深。

作者简介：饶州德兴人，字子初，号桃谷。幼孤苦学。理宗淳祐七年进士。上书乞归养，特授九江司法以荣之。既归则课徒讲道，昌明朱熹之绪。有《桃谷集》。